സ്വാതന്ത്ര്യ ദിനാഘോഷങ്ങള്ക്ക് മാറ്റ് കൂട്ടാന് ചങ്ങമ്ബുഴയുടെ പൊന്പുലരിയുമായി യുവ ഗായകര് എഴുപത്തിയഞ്ചാമത് സ്വാതന്ത്ര്യ ദിനാഘോഷങ്ങള്ക്ക് ഒരുങ്ങുകയാണ് രാജ്യം. ഈ സുന്ദര നിമിഷത്തെ മനോഹരമാക്കുവാന്, മലയാളത്തിന്റെ പ്രിയകവി ചങ്ങമ്ബുഴയുടെ ദേശഭക്തി നിറഞ്ഞ പൊന്പുലരിയെന്ന കവിതയുടെ ദൃശ്യാവിഷ്കാരം ഒരുക്കുകയാണ് ഈസ്റ്റ് കോസ്റ്റ്. സ്വന്തം മാതൃഭൂമിയെ പുല്കിയുണര്ത്തുന്ന പുതിയ പ്രഭാതത്തിന് ജയഗീതം പാടുകയാണ് ചങ്ങമ്ബുഴ തന്റെ പൊന്പുലരി എന്ന കവിതയില്. എത്രയോ കാലമായി കാത്തിരിക്കുന്ന സ്വാതന്ത്ര്യത്തിന്റെ പ്രഭാതത്തില്, ദാരിദ്ര്യം അകന്നു പോയി സമത്വത്തിന്റെ ചൈത്രം സ്വപ്നം കാണുകയാണ് കവി. ചങ്ങമ്ബുഴയുടെ ഉജ്ജ്വലമായ ദേശസ്നേഹത്തിന്റെ പ്രതിഫലനമാണ് പൊന്പുലരി എന്ന കവിത. ഈ കവിതയുടെ ദൃശ്യാവിഷ്കാരം സാക്ഷാത്കരിച്ചിരിക്കുന്നത് ഈസ്റ്റ് കോസ്റ്റ് വിജയനാണ്. സംഗീതം നിര്വഹിച്ചിരിക്കുന്നത് ഗാനരചയിതാവും സംഗീതസംവിധായകനുമായ സന്തോഷ് വര്മയാണ്. ഈസ്റ്റ് കോസ്റ്റ്നാളത്തെ പാട്ടുകാര് മത്സരത്തിലെ season1 വിജയികളായ വന്ദന, ആരോണ്, നിധി, അഞ്ജലി എന്നിവര് ആലപിക്കുന്ന ഈ കവിതയുടെ ദൃശ്യാവിഷ്കാരത്തില് വന്ദനയും നിധിയുമാണ് അഭിനയിച്ചിരിക്കുന്നത്.